Panama, here we come….. – Brit & Bjørn-Erik's Reiseblogg
Panama, here we come…..
Skrevet av Bjørn-Erik den 15. februar 2015, 8:51:21
Da er vi omsider på vei mot 3 uker i Panama. Nå sitter vi på Lounge i Amsterdam og har 4 timers venting før vi setter oss på flyet som tar oss direkte til Panama City. Det ble en tidlig start på dagen med vekking 04:30. Taxien kjørte ganske tregt utover til Kjevik, og det var det med nød og neppe at vi fikk "kranglet oss til" å få sjekket inn bagasjen pga at vi var sent ute. Ingen god start…..
KLM har en veldig grei ordning med at man, når man man bestiller Økonomiklasse-biletter, også kan legge inn bud på Business-Class. Resultatet av auksjonen kommer 30 timer før avreise, og vi fikk tilslag på Business-Class billetter til en veldig grei pris fra Amsterdam til Panama City, en flytur på 11 timer. Vi regner derfor med en ganske behagelig flytur over Atlanteren, selv om 11 timer uansett er langt.
Vi skal tilbringe 4 dager i Panama City før vi flyr videre med Panama Air ca 1 time opp mot nord på Carribian-siden av Panama, hvor vi skal tilbringe resten av tiden på ei øy rett utenfor kysten.